බිල්ලන් පෙන්වමින් සාක්කි සාධක නැතිව විද්‍යුත් මාධ්‍ය තාක්ෂණය භාවිතා කරමින් සිදු කරන ප්‍රෝඩාවන් ප්‍රතික්‍ෂේප කරන බව අටපට්ටම සංස්කාරක මාධ්‍යවේදී හසන්ත හෙට්ටිආරච්චි මහතා පවසයි.තමන් නිවැරැදි නම් චැනල් 4 නාලිකාවට සම්බන්ධ මිනිසුන් නොපෙන්වන්නේ ඇයිදැයි ප්‍රශ්න කරන හෙට්ටිආරච්චි මහතා ඒ සඳහා ඉදිරිපත් වූවන්ගේ නම් නොකියන්නේ ඇයිදැයි විමසා සිටී.රටක් හෝ පුද්ගලයකුට එරෙහිව මෙවැනි මඩ ව්‍යාපාර ගෙනයන්නේ නම් මාධ්‍යවේදීන් ලෙස ඊට විරුද්ධත්වය පළ කළ යුතුයැයි පවසන ඒ මහතා දේශපාලන, පක්ෂ, පාට, ජාති බේදයකින් තොරව එවැනි සිද්ධීන් පිළිකුලෙන් හෙළා දකින බවද කියයි.හසන්ත හෙට්ටිආරච්චි මහතා මේ බව පැවසුවේ ඊයේ (02) චැනල් 4 නාලිකාව ශ්‍රී ලංකාවට එරෙහිව ඉදිරිපත් කළ වීඩියෝ පටයට එරෙහිව මාධ්‍යවේදීන්, කලාකරුවන් ඇතුලු පිරිසක් කොළඹ කොටුව දුම්රියපල ඉදිරිපිට සිදු කළ උද්ඝෝෂණයට සහභාගී වෙමිනි.